ສະ​ມາ​ຊິກ​ສະ​ພາ​ສູງ ສັງ​ກັດ​ພັກ​ເດ​ໂມ​ແຄ​ຣັດ ເວົ້າ​ວ່າ ການ​ປະ​ນີ​ປະ​ນອມ ກ່ຽວ​ກັບ ຄວາມ​ປອດ​ໄພ​ໃນ​ການ​ໃຊ້​ປືນ ໃກ້​ຕົກ​ລົງ​ກັນ​ໄດ້​ແລ້ວ
ຜູ້​ນຳ​ສຽງ​ສ່ວນຫຼາຍ​ພັກ​ເດ​ໂມ​ແຄ​ຣັດ​ ໃນ​ສະ​ພາ​ສູງ ທ່ານ ຈັກ ຊູ​ເມີ ໄດ້​ກ່າວ​ວ່າ​ທ່ານ​ຈະ​ໃຫ້​ເວ​ລາ​ບັນ​ດາ​ນັກ​ເຈ​ລະ​ຈາ​ ຈົນ​ຮອດ​ຢ່າງ​ໜ້ອຍ​ທ້າຍ​ອາ​ທິດ ​ເພື່ອ​ບັນ​ລຸ​ຂໍ້​ຕົກ​ລົງ. 
ພັກເດໂມແຄຣັດໃນສະພາສູງ ສະຫະລັດ ໄດ້ກ່າວໃນວັນອັງຄານວານນີ້ວ່າ ເຂົາເຈົ້າມີກຳລັງໃຈ ຈາກການເຈລະຈາກັບພັກຣີພັບບລີກັນ ກ່ຽວກັບກົດໝາຍນິຕິບັນຍັດວ່າດ້ວຍປືນ ແຕ່ໄດ້ເຕືອນວ່າການປະນີປະນອມໃດໆ ຈະບໍ່ເປັນໄປຕາມທຸກບາດກ້າວທີ່ເຂົາເຈົ້າເວົ້າວ່າ ຕ້ອງການເພື່ອຫຼຸດຜ່ອນຄວາມຮຸນແຮງຈາກປືນ ອີງຕາມລາຍງານຂອງອົງການຂ່າວຣອຍເຕີສ໌ ສະມາຊິກສະພາສູງ ທ່ານ ຄຣິສ ເມີຟີ, ຜູ້ທີ່ກຳລັງເຮັດວຽກກັບສະມາຊິກສະພາສູງສັງກັດພັກຣີພັບບລີກັນ ທ່ານ ຈອນ ຄໍນິນ ກ່ຽວກັບຂໍ້ຕົກລົງທີ່ອາດເປັນໄປໄດ້ນັ້ນ ກ່າວວ່າ “ທຸກວັນ, ພວກເຮົາໃກ້ທີ່ຈະໄດ້ຂໍ້ຕົກລົງນຶ່ງ, ຄົງບໍ່ໄກອອກໄປຫຼາຍ ” ສະມາຊິກພັກຣີພັບບລີກັນ ລະດັບສູງຂອງສະພາສູງ ທ່ານ ມິດຈ໌ ແມັກຄອນແນລ, ໄດ້ກ່າວວ່າ ທ່ານຫວັງວ່າທັງສອງຝ່າຍຈະໄດ້ຂໍ້ຕົກລົງ ຫຼັງຈາກການຍິງສັງຫານໝູ່ຫຼາຍຄັ້ງ ໃນເມືອງບັຟຟາໂລ ລັດນິວຢອກ, ເມືອງຢູວາລດີ ລັດ ເທັກຊັສ, ເມືອງທັລຊາ (Talsa) ລັດໂອກລາໂຮມາ ແລະ ບ່ອນອື່ນໆ ທ່ານ ແມັກຄອນແນລ ໄດ້ກ່າວຢູ່ກອງປະຊຸມຖະແຫຼງຂ່າວວ່າ “ພວກເຮົາຫວັງທີ່ຈະໃຫ້ມັນໄດ້ຜົນສຸດທ້າຍ ທີ່ຈະສ້າງຄວາມແຕກຕ່າງຢ່າງແທ້ຈິງ ” ຜູ້ນຳສຽງສ່ວນຫຼາຍພັກເດໂມແຄຣັດ ໃນສະພາສູງ ທ່ານ ຈັກ ຊູເມີ ໄດ້ກ່າວວ່າທ່ານຈະໃຫ້ເວລາບັນດານັກເຈລະຈາ ຈົນຮອດຢ່າງໜ້ອຍທ້າຍອາທິດ ເພື່ອບັນລຸຂໍ້ຕົກລົງ ການເຈລະຈາຕ່າງໆໄດ້ໃຫ້ຄວາມຫວັງ ກ່ຽວກັບ ຂໍ້ຕົກລົງຂອງສອງພັກການເມືອງທີ່ຫາໄດ້ຍາກ ກ່ຽວກັບບັນຫາທີ່ກ່ຽວຂ້ອງກັບປືນໃນລັດຖະສະພາ, ເຊິ່ງບໍ່ສາມາດທີ່ຈະດຳເນີນການ ຫຼັງຈາກການຍິງສັງຫານໝູ່ທີ່ຄ້າຍຄືກັນໃນທົດສະວັດທີ່ຜ່ານມາ ຊາວອາເມຣິກັນສ່ວນຫຼາຍສະໜັບສະໜູນກົດໝາຍປືນທີ່ເຄັ່ງຄັດກວ່າເກົ່າ, ອີງຕາມການສຳຫຼວດຄວາມຄິດເຫັນທີ່ໄດ້ສະແດງໃຫ້ເຫັນ ພີ່ນ້ອງຫຼາຍຄົນຂອງຜູ້ທີ່ຖືກຂ້າຕາຍໃນການຍິງກັນເມື່ອບໍ່ດົນມານີ້, ເຊັ່ນດຽວກັບດາຣານັກສະແດງ ແລະເປັນຜູ້ທີ່ເກີດໃນເມືອງ ຢູວາລດີ ລັດເທັກຊັສ ຄື ທ້າວ ແມັດທິວ ແມັກຄອນນະເຮ, ກໍໄດ້ໄປຢ້ຽມຢາມວໍຊິງຕັນ ໃນວັນອັງຄານວານນີ້ ເພື່ອຮຽກຮ້ອງໃຫ້ດຳເນີນການ ປະທານາທິບໍດີ ສັງກັດພັກເດໂມແຄຣັດ ທ່ານ ໂຈ ໄບເດັນ ສະໜັບສະໜູນຄວາມພະຍາຍາມດັ່ງກາວ, ອີງຕາມໂຄສົກທຳນຽບຂາວ ທ່ານນາງ ຄາຣີນ ຊັອງ-ປີແອ ທ່ານນາງໄດ້ກ່າວໃນກອງປະຊຸມລາຍງານວ່າ “ທ່ານແມ່ນມີຄວາມຄິດໃນແງ່ບວກ ກ່ຽວກັບສິ່ງທີ່ທ່ານໄດ້ເຫັນ ” ແຕ່ຂໍ້ຕົກລົງໃດໆ ທີ່ກຳເນີດຂຶ້ນມາ ມີຄວາມເປັນໄປໄດ້ວ່າຈະບໍ່ລວມຂໍ້ຈຳກັດໃໝ່ ກ່ຽວກັບການເປັນເຈົ້າຂອງປືນ ທີ່ທ່ານ ໄບເດັນ ແລະ ສະມາຊິກພັກເດໂມແຄຣັດຄົນອື່ນໆ ຕ້ອງການ ເພື່ອຫຼຸດຜ່ອນຄວາມຮຸນແຮງຈາກປືນ ທີ່ໄດ້ສັງຫານປະຊາຊົນອາເມຣິກັນຫຼາຍກວ່າ 45,000 ຄົນເມື່ອປີກາຍນີ້ Democratic President Joe Biden supports the effort, White House spokeswoman Karine Jean-Pierre said